

 **OBČINA LENART**

 Trg osvoboditve 7, 2230 LENART V SLOV. GOR.

 Telefon: 02/729-13-10, fax: 02/720-73-52

# Na podlagi 21. in 29. člena Zakona o lokalni samoupravi (Uradni list RS, št. 100/2005, 21/06 /Odl. US:U-I12/06-22, 14/07-ZSPDPO, 94/07 /ZLS-UPB2/, [27/2008](http://www.uradni-list.si/1/objava.jsp?urlid=200827&stevilka=997) Odl.US: Up-2925/07-15, U-I-21/07-18, [76/2008](http://www.uradni-list.si/1/objava.jsp?urlid=200876&stevilka=3347), [100/2008](http://www.uradni-list.si/1/objava.jsp?urlid=2008100&stevilka=4250) Odl.US: U-I-427/06-9, , [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF in [14/15](http://www.uradni-list.si/1/objava.jsp?sop=2015-01-0505) – ZUUJFO, 76/16 – odl. VS, 11/18 – ZSPDSLS – 1 in 30/18), 106.i člena Zakona o javnih financah (Uradni list RS, št. [79/1999](https://www.iusinfo.si/zakonodaja/rs-79-3758-1999), [124/2000](https://www.iusinfo.si/zakonodaja/rs-124-5204-2000), [79/2001](https://www.iusinfo.si/zakonodaja/rs-79-4108-2001), [30/2002](https://www.iusinfo.si/zakonodaja/rs-30-1253-2002), [110/2002](https://www.iusinfo.si/zakonodaja/rs-110-5389-2002) - ZDT-B, [56/2002](https://www.iusinfo.si/zakonodaja/rs-56-2759-2002) - ZJU, [127/2006](https://www.iusinfo.si/zakonodaja/rs-127-5348-2006) - ZJZP, [14/2007](https://www.iusinfo.si/zakonodaja/rs-14-600-2007) - ZSPDPO, [109/2008](https://www.iusinfo.si/zakonodaja/rs-109-4692-2008), [49/2009](https://www.iusinfo.si/zakonodaja/rs-49-2428-2009), [38/2010](https://www.iusinfo.si/zakonodaja/rs-38-1847-2010) - ZUKN, [107/2010](https://www.iusinfo.si/zakonodaja/rs-107-5582-2010), [110/2011](https://www.iusinfo.si/zakonodaja/rs-110-4999-2011) - ZDIU12, [46/2013](https://www.iusinfo.si/zakonodaja/rs-46-1756-2013) - ZIPRS1314-A, [101/2013](https://www.iusinfo.si/zakonodaja/rs-101-3677-2013), [101/2013](https://www.iusinfo.si/zakonodaja/rs-101-3675-2013) - ZIPRS1415, [38/2014](https://www.iusinfo.si/zakonodaja/rs-38-1522-2014) - ZIPRS1415-A, [14/2015](https://www.iusinfo.si/zakonodaja/rs-14-506-2015) - ZIPRS1415-D, [55/2015](https://www.iusinfo.si/zakonodaja/rs-55-2277-2015) - ZFisP, [96/2015](https://www.iusinfo.si/zakonodaja/rs-96-3772-2015) - ZIPRS1617, [80/2016](https://www.iusinfo.si/zakonodaja/rs-80-3386-2016) - ZIPRS1718, [71/2017](https://www.iusinfo.si/zakonodaja/rs-71-3415-2017) - ZIPRS1819, [13/2018](https://www.iusinfo.si/zakonodaja/UL101D20180228RS13O544TO)), 7. in 16. člena Statuta Občine Lenart (MUV, št. 14/2010 in 8/2011, 31/2017), Pravilnika o sofinanciranju programov projektov raznih društev v občini Lenart (spremembe in dopolnitve) -MUV, št. 9/2017), Odloka o proračunu Občine Lenart za leto 2019 (MUV, 7/2019), Občina Lenart, Trg osvoboditve 7, 2230 Lenart, objavlja

**Javni razpis**

za sofinanciranje programov in projektov raznih društev v občini Lenart za leto 2019

Naziv in sedež naročnika: Občina Lenart, Trg osvoboditve 7, 2230 Lenart, ID za DDV: SI68458509, matična št.: 5874254.

1. Predmet javnega razpisa so finančna sredstva iz proračuna Občine Lenart, namenjena sofinanciranju programov, projektov in aktivnosti raznih društev v občini Lenart, ki niso financirani iz drugih proračunskih postavk proračuna Občine Lenart, jih drugi pravilniki ne določajo, prinašajo pa vsebinsko učinkovitost in javno korist občini in občanom ter je njihovo delovanje v javnem interesu Občine Lenart.
2. Na javni razpis za zbiranje predlogov za sofinanciranje programov in projektov raznih društev v občini Lenart se lahko prijavijo društva, zveze društev, klubi, združenja in organizacije (v nadaljevanju: društva), ki izpolnjujejo naslednje pogoje:
* v času prijave na razpis imajo najmanj 1 leto sedež v občini Lenart, med člani društva pa je vsaj 50% občanov občine Lenart s stalnim prebivališčem na območju občine Lenart;
* so registrirani v skladu z Zakonom o društvih;
* prijavijo program ali projekt, ki je predmet razpisa;
* za prijavljeni program niso oz. ne bodo dobili sredstev iz naslova druge proračunske postavke proračuna Občine Lenart;
* program ali projekt izvajajo na območju občine Lenart ali izven območja občine s tem, da v njem aktivno sodelujejo člani ali prostovoljci, ki imajo stalno prebivališče v občini Lenart;
* nimajo neporavnanih obveznosti do Občine Lenart;
* imajo zagotovljene materialne, prostorske, kadrovske in organizacijske pogoje za uresničitev prijavljenih programov in projektov;
* imajo urejeno evidenco o članstvu in ostalo dokumentacijo, kot to določa Zakon o društvih;
* dejavnost opravljajo na nekomercialni in neprofitni osnovi.
1. Prijava mora vsebovati izpolnjeno razpisno dokumentacijo in zahtevane priloge. Vloga mora biti izpolnjena na razpisnem obrazcu »Prijava na Javni razpis za sofinanciranje programov, projektov in aktivnosti raznih društev za leto 2019«. K prijavi je potrebno priložiti:
* izjavo o urejenosti evidence o članstvu,
* izjavo o sprejemanju razpisnih pogojev,
* pogodbo.
1. Občina Lenart bo v letu 2019 na podlagi tega javnega razpisa sofinancirala dejavnosti raznih društev, ki niso predmet drugih razpisov, in sicer iz naslednjih področij:
2. kmetijstva, razvoja podeželja in s tem povezanih dejavnosti;
3. turizma in s tem povezanih dejavnosti;
4. dejavnosti otrok in mladine;
5. sociale, športa in kulturnih dejavnosti društev upokojencev, dejavnosti območnega združenja veteranov vojne in društva izgnancev;
6. ostala društva, katerih dejavnost je v javnem interesu Občine Lenart.
7. Programe, projekte in aktivnosti bomo sofinancirali na podlagi določb Pravilnika o sofinanciranju programov projektov raznih društev v občini Lenart (spremembe in dopolnitve). Na podlagi tega javnega razpisa bo Občina Lenart v letu 2019 sofinancirala:
* Prireditve in aktivnosti, ki jih društva samostojno organizirajo, ali na njih sodelujejo v občini Lenart.
* Prireditve in aktivnosti, ki jih društva samostojno organizirajo, ali na njih sodelujejo v tujini.
* Strokovna srečanja, izobraževalna predavanja in delavnice s področja, ki je predmet razpisa.
* Založniško in promocijsko dejavnost.
* Dejavnost društev za osebe s posebnimi potrebami.
1. Vloge bo obravnavala petčlanska komisija, ki jo imenuje župan. Vloge, prispele na javni razpis se vrednotijo na podlagi meril in kriterijev za ocenjevanje programov in projektov raznih društev, ki so sestavni del Pravilnika o sofinanciranju programov projektov raznih društev v občini Lenart (spremembe in dopolnitve).

Pri vrednotenju kvalitete in pomembnosti programa oz. projekta se oceni prispevek, ki ga načrtovana izvedba projekta oziroma programa prinese k dogajanju v občini, oziroma koristi čim širšemu krogu občanov občine Lenart ter presega društveni interes in se aktivnosti izvajajo za širšo javnost, ne le za članstvo.

1. Rok za predložitev prijav in način predložitve vlog: zapečatene kuverte morajo vlagatelji oddati z jasno oznako in napisom **»JAVNI RAZPIS – RAZNA DRUŠTVA 2019, NE ODPIRAJ«,** na sprednji strani ter z navedbo naziva in naslova vlagatelja na hrbtni strani kuverte. **Kot veljavne bodo upoštevane prijave, ki bodo pravilno označene prispele do 9.5.2019, do 11. ure osebno, ali s priporočeno pošto, v glavno pisarno Občine Lenart na naslov: Občina Lenart, Trg osvoboditve 7, 2230 Lenart**. Kontaktna oseba za informacije: Darja Ornik, tel. 729 13 21, e-pošta: darja.ornik@lenart.si. Vloga je pravočasna, če prispe v roku, ki je določen v javnem razpisu. Vloga je pravilno označena, če je označena na način, ki je določen v javnem razpisu. Javni razpis se objavi v Medobčinskem uradnem vestniku in na spletni strani Občine Lenart www.lenart.si. Razpisna dokumentacija je od dneva objave dosegljiva na spletni strani Občine Lenart www.lenart.si, ali v glavni pisarni Občine Lenart, Trg osvoboditve 7, 2230 Lenart.

Vlagatelji morajo oddati prijave, izpolnjene v skladu z javnim razpisom, razpisno dokumentacijo in z navodili k razpisni dokumentaciji. Vloga mora biti izpolnjena na razpisnem obrazcu »Prijava na Javni razpis za sofinanciranje programov, projektov in aktivnosti raznih društev za leto 2019« in mora vsebovati vse, v javnem razpisu zahtevane priloge. Po preteku razpisnega roka bo prispele vloge hkrati odprla komisija, ki jo imenuje župan.

Komisija bo upoštevala le vloge, ki bodo v celoti izpolnile pogoje, določene v javnem razpisu in razpisni dokumentaciji.

Nepravočasne vloge ali vloge, ki jih niso vložile upravičene osebe, se zavržejo s sklepom. Za prepozno se šteje vloga, ki ni bila oddana s priporočeno pošto v razpisnem roku, ali ni bila predložena v glavni pisarni Občine Lenart v razpisnem roku.

Če je vloga formalno nepopolna, se vlagatelja pozove, da jo dopolni. Vlagatelj mora vlogo dopolniti v osmih dneh. Če vlagatelj vloge ne dopolni v zahtevanem roku, se vloga zavrže s sklepom, ki ga izda direktor občinske uprave. Za nepopolno se šteje vloga, ki ne vsebuje vseh obveznih sestavin, ki jih zahteva besedilo razpisa in razpisna dokumentacija. Oddaja vloge pomeni, da se izvajalec strinja z vsemi pogoji in merili razpisa.

V kolikor komisija ugotovi, da se je društvo prijavilo na več javnih razpisov Občine Lenart, občinska uprava društvo pisno pozove, da v roku petih dni, občinski upravi v pisni obliki sporoči, na katerem javnem razpisu bo kandidiralo za sofinanciranje in s katerega javnega razpisa bo vlogo umaknilo. V kolikor društvo tega ne stori, komisija njegovo vlogo izloči iz nadaljnje obravnave.

Na podlagi predloga komisije izda direktor občinske uprave o vsaki ustrezni vlogi, prispeli na javni razpis, posamično odločbo, s katero odloči o odobritvi ter deležu sofinanciranja ali o zavrnitvi sofinanciranja vloge, projekta ali programa.

Zoper navedeno odločbo je dovoljena pritožba županu v roku 15 dni od vročitve odločbe.

1. Dodelitev finančnih sredstev se uredi s pogodbo, ki jo sklene župan. Izvajalci so dolžni upoštevati določila pogodbe. Če občinska uprava ugotovi, da izvajalec ne izpolnjuje pogodbe, mu lahko zadrži izplačilo še neizplačanih sredstev ali zahteva vrnitev v ta namen že dodeljenih sredstev. Če izvajalec sredstev ne porabi namensko, občina prekine pogodbo in zahteva vrnitev nenamensko porabljenih sredstev.
2. Višina proračunskih sredstev za namen tega razpisa je 10.000,00 EUR. Dodeljena sredstva morajo biti porabljena do 31.12.2019.
3. O dodelitvi finančnih sredstev bodo vlagatelji na podlagi popolnih vlog obveščeni v roku 55 dni po preteku roka za oddajo prijave.

Številka: 610-6/2019

Datum: 10.4.2019

 mag. Janez Kramberger, dr. vet. med.

 župan Občine Lenart